Όμιλος Φιλάθλων Ηρακλείου

Ο Όμιλος Φιλάθλων Ηρακλείου είναι ελληνικό αθλητικό σωματείο το οποίο εδρεύει στο Ηράκλειο Κρήτης. Ιδρύθηκε το φθινόπωρο του 1925 και τα χρώματα του αθλητικού συλλόγου είναι το μαύρο και το λευκό. Ο σύλλογος διατηρεί τμήματα: ποδοσφαίρου,  καλαθοσφαίρισης, πετοσφαίρισης, υδατοσφαίρισης, κολύμβησης, άρσης βαρών, στίβου και σκακιού.

 Ιστορία 
Ο Ο.Φ.Η. ιδρύθηκε το φθινόπωρο του 1925 στο Γυμναστήριο της οδού Ιδομενέως όπου συνυπήρχαν αθλητές στίβου, αρσιβαρίστες, παλαιστές καθώς και ποδοσφαιριστές.

Στο σπίτι του μετέπειτα γιατρού Μηνά Ζαμπόζη υπογράφτηκε το καταστατικό ίδρυσης του O.Φ.Η. (Όμιλος Φιλάθλων Ηρακλείου), που είχε σαν φυτώριο τους προσκόπους του Ηρακλείου και τους τελειόφοιτους του Γυμνασίου Αρρένων της πόλης.

Το καταστατικό ανέφερε τις εξής δραστηριότητες:
 Παντός είδους αθλητικές εκδηλώσεις
 Ψυχαγωγία των μελών
 Οργάνωση διαλέξεων, εκδρομών κ.λπ..

Πολλά από τα ιδρυτικά μέλη αλλά και στελέχη του ΟΦΗ συνήθιζαν να είναι και αθλητές της ομάδας, έτσι συντέλεσαν στο να δημιουργηθούν τμήματα ποδοσφαίρου, αθλοπαιδιών (στα 1928 είχε γυναικεία ομάδα βόλεϊ), στίβου, κολύμβησης και ποδηλατικό τμήμα.

Ο ΟΦΗ συνάντησε μεγάλη στήριξη από τους φιλάθλους κυρίως για της επιτυχίες του στο ποδόσφαιρο αλλά και στα άλλα αθλήματα και κυρίως στον κλασικό αθλητισμό όπου στους Παγκρήτιους αγώνες είχε κυρίαρχη παρουσία. Η πορεία αυτή του ΟΦΗ βρήκε ανταπόκριση όχι μόνο στο Ηράκλειο αλλά και σε όλο το νησί της Κρήτης.

 Τμήμα ποδοσφαίρου ανδρών 

Κατά τη 15ετία 1925-1940 όταν και ο ΟΦΗ έκανε τα πρώτα του βήματα δεν υπάρχουν επαρκή στοιχεία διότι και το ελληνικό ποδόσφαιρο βρισκόταν σε πρωταρχικό στάδιο, παρ' όλα αυτά λέγεται από τους ανθρώπους της ομάδας ότι η ομάδα πρέπει να έδωσε σ' αυτή την προπολεμική 15ετία πάνω από 400 αγώνες και πως οι νικηφόροι ήταν πολλαπλάσιοι αυτών που έληξαν με ισοπαλία ή ήττα.

Ο OΦΗ ήταν από πολλά χρόνια ο τιμημένος εκπρόσωπος της Κρήτης στο ελληνικό ποδόσφαιρο. Με εξαίρεση όμως κάποιες σποραδικές αναλαμπές, δεν κατάφερε να γνωρίσει κάποια πολύ μεγάλη διάκριση.

Όμως τη διετία 1986-1988 ο ΟΦΗ αναδείχθηκε Κυπελλούχος Ελλάδος, δευτεραθλητής Ελλάδος και πανάξιος πρεσβευτής της Ελλάδας στην Ευρώπη. Το 1990 ξαναβρέθηκε στον τελικό του Κυπέλλου για δεύτερη φορά στην ιστορία του αλλά δεν κατάφερε να κατακτήσει το τρόπαιο.

Από τις αρχές του 2000 όμως ο ΟΦΗ άρχισε να παρακμάζει και να έχει φθίνουσα πορεία σε σχέση με το παρελθόν, μετά κυρίως της αποχώρησης του προπονητή-σύμβολο του ΟΦΗ, Ευγένιο Γκέραρντ. Το 2006, ο ΟΦΗ κατάφερε να υπαγεί στο άρθρο 44 περί χρεωκοπίας και τα χρέη του να διαγραφούν, αλλά στη συνέχεια τα χρέη ξαναμαζεύτηκαν και μέχρι το 2015 είχε χρέη ύψους 12,2 εκατομμυρίων. Μία σειρά κακών αγωνιστικών περιόδων τελικά κατέληξε στον υποβιβασμό του ΟΦΗ την περίοδο 2008-2009. Η ομάδα προβιβάστηκε ξανά στη Super League τη σεζόν 2010-2011. Στις 21 Μαρτίου 2015, ο Ο.Φ.Η. αποχώρησε από το πρωτάθλημα.

 Τίτλοι 
 1 Κύπελλο Ελλάδας: 1986–87
 1 Βαλκανικό κύπελλο: 1988–89 34 χρόνια από την κατάκτηση του Βαλκανικού - athlitiko.gr
 3 Πρωταθλήματα Β΄ Κατηγορίας: 1965–66 (1ος όμιλος), 1975–76 (1ος όμιλος), 2017–18  
 1 Πρωτάθλημα Γ΄ Κατηγορίας: 2015–16 (4ος όμιλος).Διοργανώσεις > Πρωτάθλημα Γ΄ Εθνικής > Πρόγραμμα αγώνων, ιστότοπος Ελληνικής Ποδοσφαιρικής Ομοσπονδίας (ΕΠΟ)
 1 Περιφερειακό Πρωτάθλημα Ν. Ελλάδος: 1958Εφημερίδα "Μακεδονία", Φύλλο: 1/2/1958, Σελίδα: 4
 18 Πρωταθλήματα Ε.Π.Σ. Ηρακλείου: 1927–28, 1928–29, 1930–31, 1931–32, 1932–33, 1934–35, 1947–48, 1948–49, 1951–52, 1953–54, 1954–55, 1955–56, 1956–57, 1927–28, 1957–58, 1958–59, 1959–60, 1960–61, 1961–62

 Διακρίσεις 
 δεύτερη θέση στο Πρωτάθλημα Α΄ Εθνικής κατηγορίας Ελλάδας: 1985-86
 φιναλίστ Κυπέλλου Ελλάδας: 1989-90
 φάση των 16 στο Κύπελλο κυπελλούχων: 1987-88
 φάση των 16 στο Κύπελλο UEFA: 1993-94.

 Στατιστικά στην Α΄ Εθνική κατηγορία 
 υψηλότερη θέση: 2η, 1985-86 
 χαμηλότερη θέση: 17η (υποβιβασμός), 1970-71.Γεωργία Πανούτσου-Γρηγόρης Δημακάκος, Superleague 2008-09, ειδική έκδοση εφημ. Goal news, σελ. 51 (ΟΦΗ • Πορεία μέσα στο χρόνο)

 Τμήμα ποδοσφαίρου γυναικών 

 Τμήμα καλαθοσφαίρισης ανδρών 

Το τμήμα καλαθοσφαίρισης ανδρών ιδρύθηκε στα μέσα της δεκαετίας του 1950, αποτελώντας αργότερα ένα από τα ιδρυτικά μέλη της Ένωσης Καλαθοσφαιρικών Σωματείων Κρήτης. Πρώτος πρόεδρος ήταν ο Εμμανουήλ Παπακαλιάτης και προπονητής ο καθηγητής αγγλικών Χάρης Ευαγγελινός.«Ρετρό: 1955-60 | Η πρώτη ανδρική ομάδα μπάσκετ του ΟΦΗ», αφιέρωμα στον επίσημο ιστότοπο του συλλόγου, 21 Σεπτεμβρίου 2021. Σήμερα αποτελεί νομικά ένα από τα ερασιτεχνικά τμήματα του συλλόγου. Καλλιεργεί τμήματα τόσο ενηλίκων όσο και νεαρότερων ηλικιακά αθλητών. Έδρα του αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών.Κλειστό Γυμναστήριο «Βαρδινογιάννειου» Αθλητικού Κέντρου , πληροφορίες στον ιστότοπο Gipeda.gr.

Το παλμαρέ του συλλόγου περιλαμβάνει τα ακόλουθα τρόπαια:
 Β' Εθνική Κατηγορία
 Πρωταθλήτρια (1): 2011
 Γ' Εθνική Κατηγορία
 Πρωταθλήτρια (2): 1998, 2008
 Πρωτάθλημα Ανδρών Ε.ΚΑ.Σ. Κρήτης
 Πρωταθλήτρια (4): 1986, 1988, 1996, 2007
 Πρωτάθλημα Ανδρών Τ.Ε. Κρήτης
 Πρωταθλήτρια (3): 1972, 1975, 1978

Ο Ο.Φ.Η. ως φυτώριο νεαρών αθλητών έχει σημειώσει επιτυχίες σε τοπικό επίπεδο. Ειδικότερα στο παρελθόν έχει κατακτήσει: 
 Πρωτάθλημα Εφήβων Κρήτης
 Πρωταθλήτρια (4): 1978, 1995, 1996, 1998
 Πρωτάθλημα Παίδων Κρήτης
 Πρωταθλήτρια (6): 1984, 1988, 1990, 1995, 2003, 2016

 Τμήμα καλαθοσφαίρισης γυναικών 

Το τμήμα καλαθοσφαίρισης γυναικών μετρά δεκαετίες ιστορίας με διακοπές, ενώ αποτελεί την πρώτη γυναικεία ομάδα που ιδρύθηκε στο νησί.«Η πρώτη γυναικεία ομάδα μπάσκετ του ΟΦΗ το 1955», άρθρο στον ιστότοπο BasketWorld.net, 29 Νοεμβρίου 2020. Σήμερα αποτελεί νομικά ένα από τα ερασιτεχνικά τμήματα του συλλόγου. Καλλιεργεί τμήματα τόσο ενηλίκων όσο και νεαρότερων ηλικιακά αθλητριών. Έδρα του αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών.

Ο Ο.Φ.Η. στο πρόσφατο παρελθόν έχει κατακτήσει:
 Πρωτάθλημα Γυναικών Ε.ΚΑ.Σ. Κρήτης
 Πρωταθλήτρια (2): 1998, 2019

Ο Ο.Φ.Η. ως φυτώριο νεαρών αθλητριών έχει σημειώσει επιτυχίες σε τοπικό επίπεδο. Ειδικότερα στο παρελθόν έχει κατακτήσει: 
 Πρωτάθλημα Νεανίδων Κρήτης
 Πρωταθλήτρια (1): 2018
 Πρωτάθλημα Κορασίδων Κρήτης
 Πρωταθλήτρια (1): 2021

 Τμήμα πετοσφαίρισης ανδρών 
 Ιστορική αναδρομή 
Κατά την αγωνιστική περίοδο 2011-12 ο ΟΦΗ αναδείχθηκε Πρωταθλητής στο Παγκρήτιο Πρωτάθλημα.«Συγχαρητήρια ανακοίνωση του τμήματος μπάσκετ για την άνοδο του βόλει», άρθρο στον ιστότοπο Gentikoule.gr. Παράλληλα πανηγύρισε και την άνοδο στην Α2 Εθνική Κατηγορία.

Πραγματοποιώντας την πρεμιέρα του στην κατηγορία, ο κρητικός σύλλογος ολοκλήρωσε τις αγωνιστικές του υποχρεώσεις για την περίοδο 2012-13 στην 7η θέση της τελικής βαθμολογίας του 1ου Ομίλου (σε σύνολο 12 ομάδων).«Τελική Βαθμολογία Α2 Εθνικής Κατηγορίας Ανδρών 2012-13 (1ος Όμιλος)» , πληροφορίες στον επίσημο ιστότοπο της Ελληνικής Ομποσπονδίας Πετοσφαίρισης.

 Πηγές 
 Το αφιέρωμα της ΕΣΑΠ στον ΟΦΗ athlitiko.gr 

 Τμήμα πετοσφαίρισης γυναικών 

Κατά την αγωνιστική περίοδο 2021-22 το τμήμα πετοσφαίρισης γυναικών του Ο.Φ.Η. έλαβε μέρος στην αγωνιστική δραστηριότητα της Β' Εθνικής Κατηγορίας, η οποία ουσιαστικά συγκεντρώνει στους Ομίλους της τα τοπικά Πρωταθλήματα της ελληνικής επικράτειας. Ολοκλήρωσε τις αγωνιστικές του υποχρεώσεις απέναντι σε 7 αντιπάλους χωρίς να υποστεί καμία ήττα, κατακτώντας τον Παγκρήτιο τίτλο. Στους δύο Τελικούς αντιμετώπισε τον Πήγασο Ηρακλείου νικώντας και στις δύο περιστάσεις: 3-0 σετ στο Βαρδινογιάννειο και 1-3 στις Αρχάνες.«Πρωταθλήτριες Κρήτης οι γυναίκες του ΟΦΗ», άρθρο στον επίσημο ιστότοπο athlitiko.gr, 18 Απριλίου 2022.

Στη συνέχεια ο σύλλογος ταξίδεψε στη Νίκαια προκειμένου να συμμετάσχει στα μπαράζ ανόδου στην Α2 Εθνική Κατηγορία. Τερματίζοντας στην 3η θέση απέτυχε στο στόχο αυτό, ωστόσο είναι η πρώτη επιλαχούσα ομάδα για άνοδο σε περίπτωση ανακατατάξεων.«Στην 3η θέση τα κορίτσια του ΟΦΗ στα μπαράζ ανόδου», άρθρο στον ιστότοπο neakriti.gr, 8 Μαΐου 2022.

Έδρα του Ο.Φ.Η. αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών. Επικεφαλής του τμήματος είναι ο Γιάννης Δανδάλης, ενώ καθήκοντα πρώτου προπονητή διατηρεί ο Νίκος Προύφας.

 Τμήμα στίβου 
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Ηρακλείου έχει αξιολογηθεί ως ακολούθως πανελλαδικά:

Νοέμβριος ΧρονιάςΘέση ΚατάταξηςΣύνολο Συλλόγων 2010 23 321 2011 6 299 2012 16 281 2013 20 294 2014 11  289  2015 3  294  2016 4  312  2017 6  328  2018 10 336 2019 7 340 2020 5 266 2021 10 255

Ο Ο.Φ.Η. αποτελεί μια από τις ισχυρότερες ομάδες στον κλασικό στίβο την τελευταία δεκαετία. Επιπλέον το παλμαρέ του συλλόγου περιλαμβάνει τα ακόλουθα τρόπαια:
 Πρωτάθλημα ανώμαλου δρόμου ανδρών
 Πρωταθλήτρια (1): 1985

Έδρα του Ο.Φ.Η. είναι το Στάδιο Ελευθερίας της πόλης του Ηρακλείου, το οποίο βρίσκεται στην ενετική τάφρο στο ευθύγραμμο τμήμα των τειχών, ανάμεσα στους προμαχώνες Παντοκράτωρα και Βηθλεέμ και πλησίον της Χανιόπορτας.

 Τμήμα υδατοσφαίρισης ανδρών 
 Ιστορική αναδρομή 
Κατά την αγωνιστική περίοδο 2011–12 ο ΟΦΗ έλαβε μέρος στο Πρωτάθλημα της Α2 Εθνικής Κατηγορίας, καταφέρνοντας να εξασφαλίσει την παραμονή του μετά το πέρας των αγωνιστικών του υποχρεώσεων.«Παρέμεινε στην Α2 ο ΟΦΗ με υπερπροσπάθεια στην Πάτρα!», άρθρο στον ιστότοπο Gentikoule.gr, 15 Ιουλίου 2012. Την επόμενη χρονιά, 2012–13, πάντα στην ίδια κατηγορία, δεν κατάφερε να διεκδικήσει την άνοδό του στην Α1 Εθνική, ωστόσο κατετάγη 3ος στον Όμιλο Υποβιβασμού και ανανέωσε την παρουσία του και για την επόμενη περίοδο.«Παρέμεινε στην Α2 πόλο ο ΟΦΗ!», άρθρο στον ιστότοπο Gentikoule.gr, 29 Ιουλίου 2013.

 Αγωνιστική περίοδος 2013–2014 
Κατά την αγωνιστική περίοδο 2013–14, ο Ο.Φ. Ηρακλείου διαγωνίζεται στο Πρωτάθλημα της Α2 Εθνικής Κατηγορίας που διοργανώνει η Κολυμβητική Ομοσπονδία Ελλάδος.«ΥΔΑΤΟΣΦΑΙΡΙΣΗ: Η κλήρωση του πρωταθλήματος Α2 Ανδρών», δελτίο Τύπου στον επίσημο ιστότοπο της Κολυμβητικής Ομοσπονδίας Ελλάδος, 26 Φεβρουαρίου 2014.

Έδρα του συλλόγου είναι το Κολυμβητήριο Ηρακλείου. Πρόεδρος του διοικητικού συμβουλίου είναι ο Γιάννης Δανδάλης και έφορος του τμήματος ο Μιχάλης Σπαγουλάκης.

Συμμετοχές (1986—τώρα)

 Τμήμα υδατοσφαίρισης γυναικών 

 Τμήμα κολύμβησης 

 Τμήμα άρσης βαρών 

 Τμήμα σκακιού 

 Τμήμα πυγμαχίας 
Τον Ιούλιο του 2022 ο Ο.Φ.Η. έλαβε έγκριση επανεγγραφής του στα σωματεία της Ελληνικής Ομοσπονδίας Πυγμαχίας, αναβιώνοντας παλαιότερο τμήμα που είχε αδρανήσει. Το τμήμα διαθέτει στο δυναμικό του τόσο άνδρες όσο και γυναίκες, ενήλικες και παιδιά. Υπεύθυνός του είναι ο Μιχάλης Μανιουδάκης και προπονητής ο Γρηγόρης Φανουργάκης.«Οι πρώτοι πυγμάχοι του Ο.Φ.Η.!», ανακοίνωση στον επίσημο ιστότοπο του ερασιτέχνη συλλόγου, 14 Ιουλίου 2022.«Επίσημο: Η Πυγμαχία το 9ο τμήμα του Ερασιτέχνη Ο.Φ.Η.», άρθρο στον ιστότοπο Gentikoule.gr, 22 Ιουλίου 2022.

Φίλαθλοι
Σύνδεσμοι φιλάθλων
Σήμερα το συνδεσμιακό κίνημα του ΟΦΗ εκπροσωπείται από 6 στεγασμένους συνδέσμους:
 Κρήτες 4 "Θ. Παπαδόπουλος" (Πατέλες, Ηράκλειο)
 Σνειξ 4 (Καμίνια, Ηράκλειο)
 Άι Γιάννης (Άι Γιάννης, Ηράκλειο)
 Archanes Club (Αρχάνες)
 Sitia Gate 4 (Σητεία)
 Athens Club "Νίκος Ξυλούρης" (Αθήνα)
Germany club (Ludwigshafen)
Ακόμα πολλοί πυρήνες οπαδών υπάρχουν σε πολλά μέρη της Ελλάδας και του εξωτερικού όπως στην Θεσσαλονίκη, Κατερίνη, Ρόδο, Πάτρα, Αγγλία.Τέλος υπάρχουν πολλοί ξένοι οπαδοί του ΟΦΗ οι οποίοι έχουν  φροντίσει να διαδώσουν το όνομα της ομάδας σε όλη την υφήλιο. Επίσης οι ποδοσφαιρικοί οπαδοί του ΟΦΗ έχουν φιλικές σχέσεις με την ολλανδική Sparta Rotterdam όπου παίζουν φιλικά κάποια καλοκαίρια για να διατηρηθεί η φιλία τους

 Γνωστοί φίλαθλοι 
Καλλιτέχνες:
 Βάνα Μπάρμπα, ηθοποιός
 Μανώλης Ρασούλης, μουσικός
 Νίκος Ξυλούρης, μουσικός
 Μανώλης Λιδάκης, τραγουδιστής

Αθλητές: 
 Νίκος Μαχλάς, πρώην διεθνής ποδοσφαιριστής του ΟΦΗ
 Γιώργος Σαμαράς, πρώην διεθνής ποδοσφαιριστής 
 Φώτης Κουτσουπιάς, πρώην ποδοσφαιριστής του ΟΦΗ
 Γιώργος Γιακουμάκης, διεθνής ποδοσφαιριστής  Γιακουμάκης: «Ομάδα της καρδιάς μου ο ΟΦΗ» - oficrete.gr
 Νίκος Νινιράκης, πρώην ποδοσφαιριστής του ΟΦΗ
 Ηλίας Κώτσιος, πρώην ποδοσφαιριστής του ΟΦΗ Κώτσιος: "Συνεχίζω στην ομάδα της καρδιάς μου" - mvpmagazine.gr
 Φώτης Παπουλής, Κύπριος πρώην ποδοσφαιριστής του ΟΦΗ
 Ευγένιος Γκέραρντ, Ολλανδός προπονητής του ΟΦΗ

Πολιτικοί:
 Γιάννης Κουράκης, δήμαρχος Ηρακλείου
 Βαγγέλης Διαμαντόπουλος, βουλευτής ΣΥΡΙΖΑ

 Παραπομπές   

 Εξωτερικοί σύνδεσμοι 
 Επίσημοι ιστότοποι ερασιτέχνη 

 , επίσημος ιστότοπος.
 Ο.Φ.Η. (ερασιτέχνης), επίσημο κανάλι στο YouTube.



 Επίσημοι ιστότοποι τμημάτων 



 , επίσημος ιστότοπος τμήματος.

 , επίσημος ιστότοπος τμήματος.


 , επίσημος ιστότοπος τμήματος.


 Αθλητικοί χώροι 
 Γήπεδο Ο.Φ.Η. «Θεόδωρος Βαρδινογιάννης», πληροφορίες στον ιστότοπο Stadia.gr.
 Κλειστό Γυμναστήριο «Βαρδινογιάννειου» Αθλητικού Κέντρου , πληροφορίες στον ιστότοπο Gipeda.gr.
 Κολυμβητήριο Λίντο, πληροφορίες στον ιστότοπο eakh.gov.gr.
 Στάδιο Ελευθερίας, πληροφορίες στον ιστότοπο eakh.gov.gr.

Κατηγορία:ΟΦΗ
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Ηρακλείου
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι άρσης βαρών
Κατηγορία:Ελληνικοί σκακιστικοί σύλλογοι
Κατηγορία:Σωματεία Ε.Σ.ΠΕ.Κ.
Κατηγορία:Ιδρύσεις αθλητικών συλλόγων το 1925